CELEX: 32017D1968
Language: hu
Date: 2017-10-26 00:00:00
Title: A Politikai és Biztonsági Bizottság (KKBP) 2017/1968 határozata (2017. október 26.) a Szomália partjainál folytatott kalóztámadásoktól és fegyveres rablásoktól való elrettentéshez, azok megelőzéséhez és visszaszorításához való hozzájárulás céljából folytatott európai uniós katonai művelet (Atalanta) uniós műveleti parancsnokának a kinevezéséről (ATALANTA/3/2017)

28.10.2017   
            
            
               HU
            
            
               Az Európai Unió Hivatalos Lapja
            
            
               L 279/55
            
         A POLITIKAI ÉS BIZTONSÁGI BIZOTTSÁG (KKBP) 2017/1968 HATÁROZATA
   (2017. október 26.)
   a Szomália partjainál folytatott kalóztámadásoktól és fegyveres rablásoktól való elrettentéshez, azok megelőzéséhez és visszaszorításához való hozzájárulás céljából folytatott európai uniós katonai művelet (Atalanta) uniós műveleti parancsnokának a kinevezéséről (ATALANTA/3/2017)
   A POLITIKAI ÉS BIZTONSÁGI BIZOTTSÁG,
   tekintettel az Európai Unióról szóló szerződésre és különösen annak 38. cikkére,
   tekintettel a Szomália partjainál folytatott kalóztámadásoktól és fegyveres rablásoktól való elrettentéshez, azok megelőzéséhez és visszaszorításához való hozzájárulás céljából folytatott európai uniós katonai műveletről (Atalanta) szóló, 2008. november 10-i 2008/851/KKBP tanácsi együttes fellépésre (1) és különösen annak 6. cikkére,
   mivel:
   
               (1)
            
            
               A 2008/851/KKBP együttes fellépés 6. cikkének (1) bekezdése értelmében a Tanács felhatalmazta a Politikai és Biztonsági Bizottságot (PBB), hogy határozatokat hozzon a Szomália partjainál folytatott kalóztámadásoktól és fegyveres rablásoktól való elrettentéshez, azok megelőzéséhez és visszaszorításához való hozzájárulás céljából folytatott európai uniós katonai művelet uniós műveleti parancsnokának (a továbbiakban: az uniós műveleti parancsnok) kinevezéséről.
            
         
               (2)
            
            
               A PBB 2016. május 18-án elfogadta a (KKBP) 2016/808 határozatot (2), amellyel Robert A. MAGOWAN dandártábornokot nevezte ki uniós műveleti parancsnokká.
            
         
               (3)
            
            
               Az Egyesült Királyság azt javasolta, hogy Charlie STICKLAND OBE vezérőrnagy váltsa Robert A. MAGOWAN dandártábornokot uniós műveleti parancsnokként.
            
         
               (4)
            
            
               Az Európai Unió Katonai Bizottsága támogatja az említett javaslatot.
            
         
               (5)
            
            
               Az Európai Unióról szóló szerződéshez és az Európai Unió működéséről szóló szerződéshez csatolt, Dánia helyzetéről szóló 22. jegyzőkönyv 5. cikkével összhangban Dánia nem vesz részt az Unió védelmi vonatkozású határozatainak és fellépéseinek kidolgozásában és végrehajtásában,
            
         ELFOGADTA EZT A HATÁROZATOT:
   1. cikk
   A Politikai és Biztonsági Bizottság 2017. november 7-i hatállyal Charlie STICKLAND OBE vezérőrnagyot nevezi ki a Szomália partjainál folytatott kalóztámadásoktól és fegyveres rablásoktól való elrettentéshez, azok megelőzéséhez és visszaszorításához való hozzájárulás céljából folytatott európai uniós katonai művelet uniós műveleti parancsnokává.
   2. cikk
   A (KKBP) 2016/808 határozat hatályát veszti.
   3. cikk
   Ez a határozat az elfogadásának napján lép hatályba.
   Ezt a határozatot 2017. november 7-től kell alkalmazni.
   
      Kelt Brüsszelben, 2017. október 26-án.
      
         
            a Politikai és Biztonsági Bizottság részéről
         
         
            az elnök
         
         W. STEVENS
      
   
   
      (1)  HL L 301., 2008.11.12., 33. o.
   
   
      (2)  A Politikai és Biztonsági Bizottság (KKBP) 2016/808 határozata (2016. május 18.) a Szomália partjainál folytatott kalóztámadásoktól és fegyveres rablásoktól való elrettentéshez, azok megelőzéséhez és visszaszorításához való hozzájárulás céljából folytatott európai uniós katonai művelet (Atalanta) uniós műveleti parancsnokának a kinevezéséről (ATALANTA/2/2016) (HL L 132., 2016.5.21., 103. o.).